8 



Bruder mit grosser Reuerenz vnd erbictung der Churfursten 

 vnd Stend des heiligen Reichs zusamen khumen sein, mit den 

 sich Ir Maj. etlich Tag bissher aller Ir baider sachen vnd 

 Noturfft treulichen besprochen vnd vnderredt, auch in beysein 

 des Künig von Hungern Potschafft die Hochzeit abgeredt, das 

 Ir Maj. Bruders vnd Frauen Anna Künigin von Hungern vnd 

 Behemb hochzeit auf Suntag Trinilatis zu Linz, vnd die vber- 

 antwortung Ir Maj. Schwester vngeucrlich vierzehn tag darnach 

 zu Prespurg beschehen soll. 



Künig Ferdinand , damallen Erzherzog khumbt gen Linz den 

 fünfundzwanzigsten May vnd mit Ir Maj. Erzbischoff Mathes von 

 Salzburg Cardinal, Bischoff Bernhard von Trient, Bischoff Ernst 

 von Passau, der von Laibach, vnd Chrembsee, Herzog Ludwig 

 von Bairn , die drei Brüder Marggrauen von Brandenburg, Marg- 

 graf Casimir, Johann vnd Georgen, welcher des Künigs von 

 Hungern Potschafft war, cum Ambrosio Sarcano Barone, und 

 dann auch der Kaiserlich Orator Herr Andre de Burgo, darauf 

 die Hochzeit eruolgt, vnd ethch Tag mit grossen vnd Künig- 

 lichen pracht, auch allerlay Turnier Teutsch : vnd Burgaueri- 

 scher Art nach , gehalten worden. Gleich zu denselben mahl 

 und bei den angeregten gehaltnen Turnier, hat ain fürnemer 

 Spanier an Ir Maj. hof, die teutschen hochveracht, sich mit 

 einen herrn- oder Rittersmann vmb leib vnd leben zukhempfen, 

 angebotten, auch darüber an das Rathaus ain Cartel ange- 

 schlagen. Als sich aber aus bedenkhlichen vrsachen , damit 

 die hochzeitliche Freud nit mer dadurch perturbirt, kheiner 

 so bald gefunden , hat sich gedachter Spanier noch mit mer 

 verachthchen werten wider die Teutschen hören lassen. Darauf 

 sich zwen herrn Sebastian von Losenstain vnd ain herr von 

 Hochenberg angemeld , vnd waren mit einander strittig , welcher 

 den khampf vertretten soll. Darauf die sach entschieden worden, 

 wail der Spanier das im Land ob der Enns gered , das herr 

 von Losenstain, als ain herr von Losenstain vnd Land ob der 

 Enser vertaitigen soll. Darauf sich baide taill aines tags ver- 



